53. Bife,Bar

Bar

Bar ( kafeterija,aperitiv-bar, kafe-bar, koktel-bar, sendvič-bar,salat-bar, snek-bar, bar na otvorenom, pab i id.) je ugostiteljski objekat u kom se uslužuju i pripremaju ili se samo uslužuju pića,napici, jednostavna topla i hladna jela. Priprema može da se obavlja naočigled gostiju i može da se servira za pultom ili u točionicama pića.

Disko-bar,dansing-bar, disko-klub, kabare –bar i sl.su ugostiteljski objekti u kojima se osim navedenih usluga pružaju i usluge zabave: ples, muzički i kabare-programi i sl.

Snek-bar je ugostiteljska poslovna jedinica namenjena brzoj i efikasnoj usluzi ishrane i pića.

Osnovna karakteristika snek-bara je bar-pult za kojim gosti sede na visokim stolicama, dok je sdruge strane pulta osoblje koje učestvuje u pripremi i posluživanju hrane. Pored usluživanja za pultom,organizuje se i usluživanje za stolovima,za goste koji se zadržavaju duže vreme. Prosečno vreme zadržavanja u snek-baru je oko 35 minuta.

Snek-bar se locira na prometnim mestima, a kapacitet mu je do 140 sedišta ( od čega 1/3 za pultom, a ostatak za stolovima).

Bife

Bife je ugostiteljska poslovna jedinica u kojoj se toče i pripremaju pića i napici i poslužuju pretežno hladna jela.

Bife koristi manje i skromnije prostorije u kojima se gosti zadržavaju kraće vreme. U bifeu ne postoje klasični stolovi,već tzv.pult-stolovi,koji omogućavaju konzumiranje hrane i pića stojeći. Bife se javlja i kao ekspres –bife i delikates-bife.